
	Analiza pokazatelja iz statističkog izvještaja o poštivanju optimalnih i predvidivih rokova:  

      U Osnovnom sudu u Gradišci statistički izvještaj o poštivanju optimalnih i predvidivih rokova pokazuje da su u određenom procentu prekoračeni predvidivi rokovi u odnosu na broj riješenih predmeta. Time je prekinut kontinuitet iz ranijih godina i trend ostvarenja dobrih rezultata u dijelu poštivanja optimalnih i predvidivih rokova. Razlog za slabiji rezultat leži u činjenici da je ovj sud isto kao i ostali sudovi radio u otežanim uslovima uslijed primjene mjera prevencije u uslovima pandemije virusa COVID-19. Osim toga u izvještajnom periodu sud je bio zahvaćen odsustvima radnika i sudija koji su bolovali od navedene zarazne bolesti a što je povlačilo i obaveznu izolacija drugih radnika sa kojim su bili u kontaktu. To je opšte poznata činjenica. Takođe Osnovni sud u Gradišci je u skladu sa instrukcijama Ministarstva pravde Republike Srpske određen dio izvještajnog perioda radio u skraćenom radnom vremenu u trajanju od radnih 6 časova Međutim imavši u vidu nepovoljne uslove u kojima je sud radio i koji su objektivno determinisali rezultate rada suda na svakom polju i ovim rezultatom možemo biti zadovoljni.  
Osim pomenutih objektivnih determinanti dodatni uzroci postojećeg prekoračenja rokova (optimalnih i predvidivih) je broj predmeta kojima su sudije zaduženi u određenim referatima a u prvom redu izvršnom, parničnom a od prošle godine i prekršajnom.  Prezaduženost predmetima su direktni uzroci koji za posljedicu imaju prekoračenje rokova predvidivih i shodo tome optimalnih rokova. Treba napomenuti i to da se nastoji da sudije budu ravnomjerno opterećene brojem predmeta, sa posebnom pažnjom da ne dođe do zastarjelosti u krivičnim i prekršajnim predmetima, gdje su, pogotovo, u prekršajnim predmetima rokovi relativne zastare za okončanje prekršajnog postupka kratki. Ono što djeluje kao otežavajući faktor u pogledu postupanja u skladu sa optimalnim odnosno predvidivim rokovima predstavlja angažovanje skoro svih sudija na rješavanju izvršnih predmeta a što umanjuje realnu mogućnost da sudije ažurno postupaju u svojim osnovnim referatima. 
Zbog velikog broja neriješenih izvršnih predmeta ovaj sud je u nastojanju da poveća ažurnost na izvršenjima. Sudijama svih referata osim sudijama parničnog referata u rad je dodijen određen broj izvršnih predmeta. Kada bi se u obzir uzeli i SOKOP izvršni predmeti koji se odnose na predmete naplate RTV takse situacija bi u izvršnom referatu po pitanju broja nerješenih predmeta u odnosu na godišnju sudijsku normu bila neuporediva teža. Treba pomenuti i stanje u parničnom referatu kao jedan od faktora koji otežavaju postupanje ovog suda u skladu sa optimalnim rokovima. Na dan 31.12.2020. godine ostalo je neriješenih 1379 neriješenih parničnih predmeta, a što predstavlja 5,16 godišnjih sudijskih normi, a što u ovom sudu predstavlja obim posla raspoređen na troje parničnih sudija.  Takođe i izuzimanje stručnih saradnika da postupaju samostalno u određenim predmetima u Republici Srpskoj je onemogućilo brže rješavanje predmeta, posebno Mal predmeta, gdje je njihov doprinos bio značajan. Potrebno je istaknuti i to da je glavni razlog za veliki broj neriješenih predmeta sa prekoračenjem predividivih rokova otežano pozivanje stranaka zbog njihove odsutnosti i nedostupnosti jer je poznato da veliki broj istih živi i prebiva u zemljama van granica BiH. Ova situacija se posebno ističe na izvršnim ali i ostavinskim predmetima gdje je u postupku u jednom predmetu više nasljednika. Kod određenog broja krivičnih predmeta karakteristično je da i pored izdatih naredbi je onemogućena dostupnost optuženih i osuđenih, a što za posljedicu direktno ima prekoračenje predvidivih rokova na koje sud nije mogao uticati. 

Od ukupno riješenih 2720 predmeta u izvještajnom periodu, 2099 predmeta je riješeno u okviru optimalnih i predvidivih rokova ili 77,16 % dok je od ukupno 7138 predmeta u radu ostalo neriješenih 1368 sa prekoračenjem predvidivih rokova ili 19,16 %.
Prosiječno vrijeme trajanja riješenih i neriješenih predmeta:
Parnični postupak prosječno traje 453 dana dok neriješeni parnični predmet ima prosječno trajanje od 373 dana.

Prekršajni postupak prosječno traje 284 dana dok neriješeni prekršajni predmet ima prosječno trajanje od 164 dana. 

Prosječno trajanje postupka na vanparničnom referatu je 211 dana dok neriješeni vanparnični predmet ima prosječno trajanje od 169 dana.

Na krivičnom referatu je zabilježeno prosječno trajanje postupka od 220 dan dok neriješeni krivični predmeti imaju prosječno vrijeme trajanja od 357 dana.

Prosječno trajanje postupkana izvršnom referatu je 409 dana  dok neriješeni izvršni predmeti imaju prosječno vrijeme trajanja od 502 dana.

Prosječno trajanje postupka na svim referatima je 315 dana dok neriješeni predmeti imaju prosječno vrijeme trajanja od 313 dana.

	Analiza raspoloživih resursa u sudu:

Ljudski resursi su iskorišteni maksimalno, a sudije su u aktivnom periodu rada ispunjavali sudijsku normu sa procentom od ili blizu 100%. 
U Osnovnom sudu u Gradišci radilo je 12 sudija, odnosno 11 sudija i predsjednik suda koji 50% radnog vremena radi kao sudija a 50% vremena radi kao predsjednik suda. 
Iz statističkog izvještaja o protoku predmeta za izvještajni period od 01.01. do 31.03.2021. god. vidljivo je da je sud u radu imao ukupno 15240 predmeta a što je 1270 predmeta po sudiji i što predstavlja veliki broj predmeta (ne računajući predmete koji nisu uvedeni u CMS, npr. SOKOP kojih je u radu bilo preko 12000.  
Takođe, potrebno je imati u vidu da ovaj sud ima odjeljenje u Srpcu, tako da se dio vremena  gubi na putovanjima do i u povratku iz odjeljenja kada su zakazane rasprave i pretresi što takođe utiče na dužinu postupanja u predmetima. Imajući u vidu naprijed iznesene pokazatelje, vidljivo je da se u izvještajnom periodu nastojalo realizovati Plan rješavanja predmeta 2021. god., da su rezultati realizacije norme suda preko 100%, sve do preduzimanja preventivnih mjera zaštite protiv epidemije, tako da se prekoračenje rokova ne može dovesti u vezu sa propustima sudija, radnika suda i organizacije rada u sudu.  

	Analiza „perioda neaktivnosti“ u predmetima:

U određenom broju predmeta koji su prešli predvidivi rok moglo je doći do „perioda neaktivnosti“, zbog velikog broja predmeta za svakog pojedinog sudiju. Razlog za „periode neaktivnosti“ je u većem broju preostalih-neriješenih i novopristiglih predmeta.
Analizom i pregledom predmeta da se zaključiti da su uzroci ,,perioda neaktivnosti,, ; na izvršnom referatu, nedostatak podataka o adresi izvršenika, predmeti u kojima su predmet nekretnine velike vrijednosti na kojima je više hipotekarnih povjerilaca, bezuspješni popisi pokretnih stvari kao i traženje odlaganja izvršenja na zahtjev tražioca izvršenja. Kada je riječ o izvršnom referatu potrebno je istaći da sud radi u naročito otežanim uslovima zbog blokiranja računa Banke Srpske na čijim računima je Ministarstvo finansija Republike Srpske otvorilo žiro račun koji je služio u svrhe sudskog depozita ovog suda. Predujmovi u mnogim izvršnim postupcima su time prosto nestali i to stanje traje od kraja 2015. godine do danas. Opisana situacija sa sudskim depozitom je pogodila cjelokupno poslovanje suda i rad svih referata ali se najdublje odrazila na ažurnost izvršnog referata. Takođe bitno je istaći da je sud opterećen ogromnim brojem komunalnih izvršnih predmeta RTV takse koji se rješavaju u okviru SOKOP sistema. Riječ je o 12017 neriješenih izvršnih SOKOP predmeta na početku izvještajnog perioda. Sud je u obavezi da rješava i takve izvršne predmete, međutim time se umanjuje kadrovski i tehnički kapacitet za rješavanje izvršnih predmeta u CMS sistemu na koje se ovaj izvejštaj primarno odnosi.
Na ostavinskom referatu: brojni nasljednici, raseljenost stanovništva i nedostatak podataka i adresa stranaka, neažurnost stranaka u dostavljanju tražene dokumentacije kao i upućivanje stranaka na parnicu. Na krivičnom referatu; nedostupnost optuženih za kojima su raspisane centralne i međunarodne potjernice ili upućene međunarodne zamolnice. Brojni su uzorci perioda nekativnosti u parničnom referatu od kojih izdvajamo određeni broj predmeta gdje su stranke strani državljani za koje tužilac ne zna adresu te im se zbog navedenih procesnih smetnji ne može uručiti tužba, poziv, niti bilo koje drugo pismeno, problem nepoznatih i netačnih adresa tužilačke i tužene strane, smrt stranaka u toku postupka, rješavanje prethodnih pitanja u drugim postupcima i predmetima, čekanje saglasnosti Ministarstva pravde Republike Srpske za advokate sa područja drugih bivših republika SFRJ za zastupanje stranaka stranih državljana u ovim predmetima. Osim napred navedenog u dosta predmeta u kojima je boravište tuženog nepoznato postupajuće sudije su primjenom Zakona o parničnom postupku tuženom postavljali privremenog zastupnika te su od tužioca tražili da dostavi tačnu adresu tuženih te su primjenom istog člana nakon što tužilačka strana predujmi potrebne troškove objavljivali oglas u najmanje jednim dnevnim novinama. Stoga je dosta vremena potrošeno na pokušaj utvrđivanja adrese nedostupnih stranaka, te su se nakon napred navedenih procesnih radnji stekli uslovi za zakazivanje pripremnog ročišta i glavne rasprave ali što na kraju rezultira protekom relativno dosta vremena i otežanog postupanja u optimalnim i predvidivim rokovima. U pojedinim predmetima u kojima je poznata adresa stranaka u inostranstvu dostava poziva i drugih pismena se vrši zamolbenim putem posredstvom Ministarstva pravde BiH što je veoma dug postupak korespodencije pružanja pravne pomoći pogotovo kod stranaka koje imaju prebivalište, odnosno boravište u prekomorskim zemljama. U pojedinim predmetima na prijedlog stranaka čeka se ishod prethodnog pitanja (okončanje ostavinskog ili krivičnog postupka), zatim i same stranke svojim postupcima i prijedlozima utiču na tok postupka tako što nezadovoljne nalazom i mišljenjem vještaka zahtjevaju vještačenje po drugom vještaku, a zatim i nadvještačenje. Dakle, svi naprijed navedeni faktori značajno utiču na postupanje u optimalnim i predvidivim rokovima u odnosu na parnične predmete. 

	Prijedlog mjera kako bi se utvrđeni predvidivi rokovi skraćivali i približavali optimalnim rokovima:

Pošto se ne može uticati na dinamiku priliva predmeta, na opštu zdravstvenu situaciju u državi i društvu od kojih u najvećoj mjeri zavise predvidivi rokovi, način za njihovo smanjivanje je u povećanju broja kadrova koji bi bili angažovani u postupcima rješavanja predmeta. Tokom izvještajnog perioda ovaj sud je suočen sa odsustvom čak 3. sudija. Jedan sudija je imenovan na sudijsku funkciju u drugi sud, drugi sudija je preminuo a treći sudija je već dugo vremena odsutan sa posla iz zdravstvenih razloga. Sudijski kapacitet ovog suda je umanjen za čak 25 %. Riječ je o enormno velikom umanjenu kadrovske pretpostavke od koje zavisi postupanje u optimalnim i predvidivim rokovima. Zato je neophodno hitno imenovati dvoje sudija u ovoj sud kako bi se izbjegle neželjene posljedice u vidu prekoračenja optimalnih i previdivih rokova.  

Na uspješnost u rješavanju izvršnih predmeta u jednakoj mjeri utiče i broj sudskih izvršitelja isto kao i broj sudija. Dobro bi bilo uticati na Ministarstvo pravde Republike Srpske da donese Pravilnik i time pravno propiše tok prijema i rad sudskih izvršitelja po ugovoru o djelu, a što Zakon o izvršnom postupku inače propisuje. Osim sudskih izvršitelja koji uz sudije ključno doprinose dinamici rješavanja izvršnih predmeta naglašavamo da ostalo administrativno osoblje može značajno doprinijeti povećanju ažurnosti rada suda u drugim referatima a naročio imajući u vidu referente izvršenja, izvršenja prekršajnih sankcija, izvršenja krivičnih sankcija i stručne saradnike.  
Takođe bi se nosiocima pravosudne funkcije vlasti trebalo od strane Ministarstva pravde Republike Srpske omogućiti da uzmu ozbiljnije učešće u izradi zakona a na što ukazuje sadašnja situacija u kojoj nedorečenost pojedinih zakonskih propisa uzrokuje prekoračenje rokova, kao što je npr. Zakon o izvršnom postupku. 

Potrebno je iznaći efikasnije načine dostave sudskih pismena jer dostava od strane Pošta Srpske često uzrokuju nepotrebna prekoračenja rokova kao posljedica nekvalitetne dostave.   

	Ostalo: 




Prilog:

